Tilladelse til UV-belysning af drikkevand 
BESLUTNING 
Udvalget kunne enstemmigt tiltræde indstillingen i overensstemmelse med Magistratens anbefaling.  
Ekstraordinær belysning af drikkevand med UV-lys efter bl.a. renovering af Aarhus Vand A/S´s vandbeholdere vil 
give en besparelse på vandmængde og elforbrug samtidig med, at forsyningssikkerheden hurtigt er reetableret. 
 
RESUMÉ 
Drikkevand skal gennemgå så lidt vandbehandling som muligt, dvs. udelukkende iltning og filtrering, som 
anvendes på alle vandværker i [adresse]. Byrådet kan imidlertid træffe afgørelse om at øge 
vandbehandlingen.    
 
 
Den foreslåede tilladelse til UV-belysning vil blive den første tilladelse, hvor [adresse] fraviger 
princippet om kun at anvende simpel vandbehandling.    
 
 
Aarhus Vand A/S ønsker at belyse drikkevandet med UV-lys efter renovering, rensning eller inspektion af 
vandbeholdere for hurtigere at kunne overholde grænseværdierne for de mikrobiologiske parametre.    
 
 
Formålet med UV-belysningen er dermed ikke at fjerne en ukendt forureningskilde udefra, men udelukkende at 
kunne drikke vandet, indtil den naturlige mikrobiologiske ligevægt er opnået efter renoveringer.    
 
 
Besparelsen i vandmængde ved UV-belysningen forventes at være knap 0,5 mio. m3 pr år svarende til 
drikkevand til knap 8.000 borgere i et år og 55.000 kWh pr år.    
 
 
UV-belysningen forbedrer endvidere forsyningssikkerheden, hvis vandforsyningen samtidig rammes af en 
vandforurening, som presser dele af systemet.    
 
 
Da [adresse] er i kraftig vækst, og væksten forventes at forsætte, er der behov for at udnytte 
drikkevandsressourcen mest muligt.    
 
 
Ved drift af UV-anlægget overvåges vandkvaliteten nøje, så drikkevandssikkerheden ved forbrugerne bevares. 
INDSTILLING 
1) At Aarhus Vand A/S får tilladelse til at belyse drikkevand med UV-lys i en fem-årig periode efter renovering, 
rensning eller inspektion af deres vandværker og vandbeholdere.   
 
 
2) At Teknik og Miljø fremover bemyndiges til i sammenlignelige sager at meddele midlertidige tilladelser til 
UV-belysning af drikkevand, herunder til UV-belysning af drikkevand på andre anlæg end de, der er nævnt i 
tilladelsen, såfremt disse ikke vurderes at være af principiel karakter 
Sagens forløb 
08-05-2014 Borgmesterens Afdelings påtegning 
 
Fremsendes til Magistraten. Borgmesterens Afdeling har ingen bemærkninger til indstillingen. 
 
12-05-2014 Magistraten 
 
Fremsendes til [adresse] med bemærkning, at Magistraten i mødet den 12. maj 2014 anbefaler, at byrådet 
tiltræder Magistratsafdelingen for Teknik og Miljøs indstilling af 30. april 2014. 
 
 
Borgmester Morten Johnsen var forhindret i at deltage i sagens behandling. 
 
21-05-2014 Aarhus Byråd 
 
Fremsendes til Teknisk Udvalg til behandling i henhold til beslutning i byrådets møde den 21. maj 2014. 
 
26-05-2014 Teknisk Udvalg 
 
Udvalget kunne enstemmigt tiltræde indstillingen i overensstemmelse med Magistratens anbefaling. 
 
